Qashqadaryoda ota o‘z farzandlarini jinoyatiga sherik qildi

Qashqadaryo viloyatining Muborak tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda.
Shu yil 6 oktabr kuni “Ko‘xna shahar” MFYda yashovchi O‘.Q. IIBga ariza bilan murojaat qilib, unda shu yil 28 sentabr kunidan 5 oktabr kunigacha bo‘lgan vaqt oralig‘ida noma'lum shaxslar “Ruslan chorvador invest” fermer xo‘jaligi dala maydonidan 5 bosh qoramollarini o‘g‘irlab ketganliklarini ma'lum qilgan. 
Holat yuzasidan jinoyat ishi qo‘zg‘atilgan edi. Ko‘rilgan choralar natijasida ushbu jinoyatni “O‘zbekiston” MFYda yashovchi R.Sh. va uning birga yashovchi o‘g‘illari O.Sh. hamda A.Sh. sodir etganliklari aniqlanib, ushlanganlar. 
Tergov harakatlari davom etmoqda.